CELEX: 62017TN0168
Language: da
Date: 2017-03-16 00:00:00
Title: Sag T-168/17: Sag anlagt den 16. marts 2017 — CBA Spielapparate- und Restaurantbetriebs mod Kommissionen

15.5.2017   
            
            
               DA
            
            
               Den Europæiske Unions Tidende
            
            
               C 151/40
            
         Sag anlagt den 16. marts 2017 — CBA Spielapparate- und Restaurantbetriebs mod Kommissionen
   (Sag T-168/17)
   (2017/C 151/51)
   Processprog: tysk
   
      Parter
   
   
      Sagsøger: CBA Spielapparate- und Restaurantbetriebs GmbH (Wien, Østrig) (ved advokat A. Schuster)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Der gives medhold i annullationssøgsmålet, og den anfægtede afgørelse annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med det foreliggende søgsmål har sagsøgeren nedlagt påstand om, at Kommissionens afgørelse C(2017) 249 final af 13. januar 2017 vedrørende sagsøgerens genfremsatte begæring om aktindsigt i henhold til forordning (EF) nr. 1049/2001 (1) annulleres.
   Til støtte for søgsmålet har sagsøgeren anført to anbringender.
   
               1.
            
            
               Første anbringende om tilsidesættelse af væsentlige formkrav, navnlig begrundelsesmangler.
            
         
               2.
            
            
               Andet anbringende om tilsidesættelse af traktatretten
               Sagsøgeren gør gældende, at de undtagelsesbestemmelser i artikel 4 i forordning (EF) nr. 1049/2001, som Kommissionen har anvendt, er retsstridige, da de strider imod primærret med højere rang, navnlig med artikel 42 og 47 i Den Europæiske Unions charter om grundlæggende rettigheder.
               Derudover gælder også i EU-retten, at primærret med højere rang skal anvendes frem for sekundærret, som er i modstrid med denne, således at Kommissionen også af denne grund ikke måtte have anvendt undtagelsesbestemmelserne i artikel 4 i forordning (EF) nr. 1049/2001.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).